recursal/SuperWikiNEXT-32B huggingface dataset:
***Actus purus*** estas la termino uzita de skolastikaj filozofoj por esprimi la absolutan perfektecon de Dio. Laŭlitere ĝi signifas "pura akto."

La estaĵoj kreitaj posedas *potencon* kiu ne estas "aktualeco", samtempe senperfektaĵojn kaj perfektaĵojn. Nur Dio estas samtempe ĉio kio Li povas esti, senfine reala kaj senfine perfekta: ***Mi estas kiu estas*** (Eliro, 3, 14). Liaj atributoj aŭ Liaj agoj estas reale identaj al Lia esenco, kaj Lia esenco identiĝas kun Lia ekzisto. Tiu distingo (en la kreaĵaro) kaj identigo (en Dio) estas pritratata kaj asertata de teologoj kaj filozofoj de la tuta kristanaro: oni vidu tion, ekzemple, en Gregorio Palamas aŭ en Majstro Eckhart.

En la kreita estaĵo, la *stato de potenco* antaŭas la *staton de aktualeco*; antaŭ ol esti kreita, iu perfekteco por aktualigi novan perfektecon devus esti kapabla sin realigi. Sed, laŭ absoluta konsidero, aktualeco devas antaŭi potencon. Por ŝanĝi, aĵo devas esti aktualigita; ŝanĝo kaj potenco supozas, tial, eston kiu estas *in actu* ("en akto": kiu, do, ekzistas antaŭe). Se tiu lasta aktualeco estas miksaĵo de aktualeco kaj potenco, ĝi siavice supozas alian estaĵon en akto kaj tiel plu ĝis oni alvenas al la *Actus Purus*.

Laŭ Tomaso de Akvino, aĵo kiu bezonas komplementon per alio estas dirata "en potenco" rilate la samon: la realigo de la potenco estas dirata "aktualigo". La universo estas konceptata kiel serio da aĵoj laŭ ascendanta ordo, kies potenco kaj akto estas kreitaj de Dio, kiu, unika, estas Pura Akto. Dio estas senŝanĝa ĉar ŝanĝo signifas transiron el potenco al akto, kaj pro tio Li estas senkomenca kaj senfina. Materio kaj formo estas necesaj por igi kompreneblaj la ŝanĝojn: por la ŝanĝo estas postulata la unuiĝo de tio kio ŝanĝas kaj de tio kio estas ŝanĝata. Kaj ĉiu ŝanĝo bezonas agon de ŝanĝanto kiu kuŝas ekstere de la "ŝanĝiĝanto": la ĉeno fine alvenas al unu ŝanĝanto, kiu estas la pura akto, nome kiu bezonas neniun ĉar senŝanĝa kaj tuta akto.

Origino de la koncepto
----------------------

La termino "pura akto" reiras al Aristotelo: "actus purus" estas la la latina sintagmo per kiu oni tradukis "ἐνέργεια" (energeia). En la verko "metafiziko" (XI 7, 1072b kaj ss), Aristotelo identigas la "senmovan motoron" kun la "energeia" puraj. En Aristotelo, tamen, Dio, aŭ la senmova motoro, estas tiom pura ke mem ne povas interesiĝi pri la mondo kaj la homo ĉar tiu interesiĝo estus ŝanĝo kiu postulus alian antaŭan puran akton.

Filozofo Tomaso de Akvino, post esti pruvinte ke la koncepto havas racian fundamenton, konstruis siajn kvin vojojn por pruvi la ekziston de Dio. Lia Dio, tamen, ne estas senigita de la kapablo interesiĝi pri la mondo kaj ami la homon, kio estas la fundamento de tuta judismo-kristanismo.

Nikolao el Kuzo disvastigis la difinon laŭ kiu Dio estas "actus purissimum" (akto tre pura).

Notoj
-----

1. ↑   Möller, Joseph: Actus purus. en: Josef Höfer; Karl Rahner (Hrsg.): Lexikon für Theologie und Kirche (LThK). - Herder: Freiburg. Bd. 1. 2. Auflage 1957 (Sonderausgabe 1986), Sp. 118 f.
2. ↑   Thomas von Aquin, SUMMA THEOLOGICA I Q. 3 ART. 2 RESP.

Vidu ankaŭ
----------

* Aristotelo
* Hiperuranio
* Tomismo
* Metafiziko
* Kontingenco
Ĉeĥa identiga karto
Germana identiga karto
La **identiga karto** aŭ **legitimilo** estas bildohava pruvilo pri persona identeco de iu civitano, eldonita fare de la ŝtato. En kelkaj landoj ĝi estas nekonata, anstataŭas ĝin ekzemple stirpermesilo (ekz. en Usono, kie tial ekzistas stirpermesiloj sen stirpermeso), dum en plimulto de la eŭropaj landoj ĝia posedo estas deviga ekde la aĝo de 14–18 jaroj. Parte tiu devo ne validas, se la koncerna civitano havas pasporton.

La moderna identiga karto estas el plasto, povas enteni eĉ mikrocirkvitojn kun pliaj datenoj. Iam la identiga "karto" en la orient-eŭropaj landoj estis plurpaĝa dokumento, simila al la pasporto. Aldone al la foto la posedanto foje estas identigebla per fingropremaĵo.

Multaj landoj rezignis en la reciproka person-trafiko pri la neceseco de pasporto kaj permesas lim-transiron kun nura identiga karto.

En multaj landoj la identiga karto havas elementon, kiu permesas komputile legi la nomon kaj/aŭ la kartan numeron. Je la enkonduko de tiaj elementoj estis timoj, ke iuj ŝtatoj amase starigos aŭtomatajn enlandajn kontrol-postenejojn. Tio ĝis nun tamen ne okazis.

Pluraj landoj (ekzemple Estonio, Finnlando, Germanio) eldonas identigajn kartojn, kiuj permesas generi ciferecan subskribon por perkomputilaj kontraktoj.
| Kiel legi la taksonomionKiel legi la taksonomion**Pteridopsida ~ Veraj filikoj** |
| --- |
|  |
| ArbofilikoArbofiliko |
| **Biologia klasado** |
| 

|
|  |
|
|
|
| Regno: | Plantoj ‘‘Plantae’’ |
|
|
|
|
|
|
|
|
|
|
|
|
|
|
|
|
| Divizio: | *Pteridophyta* |
|
|
|
|
|
|
|
|
|
|
| Klaso: | PteridopsidaRitgen 1828 |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
| Ordoj |
| * Osmundales
* Hymenophyllales
* Gleicheniales
* Schizaeales
* Salviniales
* Cyatheales
* Polypodiales (inkluzive Pteridales, Blechnales)
 |
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Pteridopsida ~ Veraj filikoj  |

 |
| v • d • r |

La **veraj filikoj** aŭ **leptosporangiaj filikoj** *(Pteridopsida*, *Polypodiopsida* aŭ *Filicopsida)* estas klaso de la filumo filikoj *(Pteridophyta)*. Ne apartenas al ĝi la *Ophioglossales* (klasifikita al la prafilikoj *Psilotopsida*), kaj la aparta klaso *Marattiopsida*. 

Ilia komuna karakterizaĵo estas, ke ĉe ili elformiĝas NE la pli malpli evoluinta eŭsporangio – kiel ĉe aliaj klasoj de la filumo, (ekvizetoj, prafilikoj, maratiaj filikoj), - sed la unuĉel-tavola leptosporangio, kies elformiĝo estas pli-malpli estas unueca en la grupo. Ĉe la pli praaj ordoj (ekz. reĝofilikoj) oni ne trovas ĉiukaze leptosporangion kaj ĉe la forte specialiĝintaj formoj (ekz. Marsileales kaj Salviniales) oni povas vidi la pli fortan midifiĝon de la leptosporangio.

Klasifiko
---------

### Filogenetika klasifiko

* filumo: Filikoj *(Pteridophyta)*
	+ klaso: **Veraj filikoj** *(Pteridopsida)*
* *Osmundales*
* *Hymenophyllales*
* *Gleicheniales*
* *Schizaeales*
* *Dicksoniales*
* *Cyatheales*
* *Pteridales*
* *Blechnales*
* *Davalliales*
* *Polypodiales* inkluzive polipodiacojn
* *Marsileales*
* *Salviniales*
**Actus primus** estas teknika sintagmo uzita en la filozofiaj medioj de skolastiko.

La latina vorto *actus* signifas "dotita de perfekteco, determinaĵo, komplemento, aktualigita de potenco. En ĉiu estaĵo, fakte, distingeblas diversaj "aktualigoj" (perfektigoj), ĉiu subordigita al la antaŭa. Tiel ekzisto supozas esencon; "potenso" supopzas "ekziston" (vidu:Entelekio); ago supozas kapablon… La unua realo (*actus primus*) komencas la serion, sed supozas neniun alian kiu ĝin antaŭas en la sama serio dum atendas kroman aktualigon, nome la (*actus Secundus*).

Sed kiel la sama estaĵo povas esti difinita "aktualaĵo" se konsiderita sub la lumo de tio kio ĝin antaŭas, kaj "potencaĵo" se konsiderita sub la lumo de tio kio postvenas (vidu: actus et potentia), la signifo de la vortoj "unua aktualaĵo" povas varii laŭ la supra vidpunkto, kaj startvidpunkto el kiu komenciĝas la serio. La unua materio estas pura potenco, la substrato preta ricevi la "formon", kaj la substanca formo estas pura determinaĵo aŭ ĝia unua aktualigo. La substanco konstituata de tiuj du principoj pretas ricevi kromajn perfektaĵojn kiuj estas aktualigoj, nome perfektigoj de la potenca stato. Kio estas do substanco? Ĝi estas rezulto de serio de potencoj kaj aktoj, kiuj supozas la actus primus (la unuan aktualigon)… Kiu siavice supozas la komencan Actus purus (la aktualigo senpotenca).

Kaj tiu kazo estas la plej ofta aplikado de la terminoj-konceptoj de *actus primus* kaj *actus Secundus*. La unua estas kapablo, la dua ekzercado aŭ plenumado. Ekzemploj: vidi *in actu primo* signifas simple posedi vidsenson, vidi *in actu secundo* signifas efektivigi vidagojn. Eble povas helpi la moderna distingo inter energio potenca kaj energio kineta; aŭ: "fusilo kun ŝargo" reprezentas la unuan aktualigon, la plirapidigo de la kuglo al la celo reprezentas la duan aktualigon. Sed temas pri komparo inter malsimilaĵoj.

Vidu ankaŭ
----------

* Actus purus
* akto kaj potenco

Notoj
-----

Fontoj
------

* Rekta fonto: vikipedia angla artikolo Actus primus.
* Catholic Encyclopedia Actus primus,volum 1.
* Leo J. Elders, *La metafisica dell'essere di san Tommaso d'Aquino in una prospettiva storica*, Libreria Editrice Vaticana, Volume I - L'essere comune, 1995.
**Veraval** laŭ guĝarata lingvo **વેરાવળ,** laŭ hindia lingvo **वेरावल** estas urbego, municipo kaj mara havenurbo en okcidenta Barato, en subŝtato Guĝarato, en distrikto de *Somnath*, kie ĝi estas sidejo. La urbego havas eksteran parton Somnath.

Fiŝkaptista haveno

Demografio
----------

Veraval havis populacion de 185 797 en 2021 kun legoscio de 62%, iomete pli alta, ol la landa mezumo.

Geografio
---------

Veraval situas laŭ Araba Maro sur la marborda ebenaĵo en suda parto de duoninsulo Katiavaro nur 5 metrojn super la marnivelo. Somnath troviĝas nur 6, iama portugala kolonio Diu 68, Ĝunagad 69, alia havenurbo Porbandar 113, Amreli 118, Raĝkot 160, Bhavnagar 208, Surat 258, Navsari 265, Vapi 270, iama subŝtata ĉefurbo Ahmedabado 327, Mumbajo 335, tutlanda ĉefurbo Delhio 1102, Kolkato 1867 kilometrojn (aere) .

Strandaj promenantoj

Historio
--------

Veraval estis fondita en 13-a aŭ 14-a jarcentoj. Iam oni konstruis fortikaĵon ĉe la haveno fare de reĝa familio el Ĝunagad. La haveno longe estis la plej grava havenurbo por la pilgrimantoj al Mekko. Nun ĝi estas nur fiŝkapta haveno, tamen unu el la plej granda en la lando. Marveturaĵoj kaj lignaj fiŝkaptistaj boatoj daŭre estas konstruitaj fare de la fiŝkaptistoj sen uzo de iu ajn moderna teknologio. Dum naskiĝo de Barato en 1947 la loĝantoj voĉdone decidis aparteni al Barato, poste multe da homoj formigris al la alia nova najbara ŝtato Pakistano.

Ekonomio
--------

La mara fiŝkapto kaj boatkonstruado ĉiam estis la ĉefindustrio en Veraval. Nature ekzistas ankaŭ prilaborado de fiŝoj, krome ankaŭ aliaj industriaĵoj funkcias pri kemiaĵoj, fadenoj kaj cementoj.

Lingvoj
-------

En Veraval la oficialaj lingvoj estas la guĝarata kaj la hindia.

Religioj
--------

En Veraval plejparto de la populacio estas hinduoj (ĉirkaŭ 68%), krome muslimoj (iom pli, ol 30%), iomete aliaj religioj.

Klimato
-------

Veraval situas en varma duonarida klimato (laŭ klimata klasifiko de Köppen: BSh. Ĝenerale pluvas inter junio kaj septembro pro la musonoj, en la ceteraj monatoj apenaŭ aŭ neniam pluvas. Jare averaĝe pluvas po 805 mm. La temperaturo varias averaĝe inter 21-32 °C.

Eduko
-----

Menciindas la sanskrita universitato.

Industriaĵo

Trafiko
-------

Al Veraval alvenas fervoja linio el Ĝunagad kaj pluiras al Somnath, kie la linio finiĝas. 3 vojoj alvenas al la havenurbo. La plej proksima flughaveno troviĝas en Diu kaj Raĝkot.

Vidindaĵoj
----------

* pluraj preĝejoj, plej ofte hinduaj
* somera reĝa palaco (nun konvertita en kolegion)
* ruinoj de la fortikaĵo
* pordego

Fontoj
------

* WikiTrans
Ŝablono  *En ĉi tiu sekcio aŭ paĝo mankas ŝablono*. Bonvolu **aldoni** la ŝablonon, poste forigu ĉi tiun averton.
Se la artikolo havas pli ol unu mankon, bonvolu uzi la ŝablonon {{Pluraj problemoj}}. Krome aŭtomate aldoniĝas la kategorio Kategorio:Artikoloj sen ŝablono.

**Acultzingo** estas komunumo en la meksika subŝtato Veracruz. La ĉefurbo de la komunumo same nomiĝas *Acultzingo*. La ŝlosilnumero de la komunumo laŭ la INEGI, do laŭ la nacia geografia instituto, estas 30 006.

Geografio
---------

La komunumo havis en 2005 (lasta popolnombrado de la INEGI) 18 689 loĝantojn. El tiuj estis 9 040 viroj kaj 9 649 virinoj. La komunumo havas surfacon de 167 kvadratkilometroj. La komunumo situas je 18 gradoj kaj 43 minutoj norda latitudo kaj 97 gradoj kaj 18 minutoj okcidenta longitudo. La meza alteco estas 1 660 metroj super la marnivelo.

Sociogeografio
--------------

Laŭ statistikoj de la INEGI[*mankas fonto*], en la jaro 1995 en la komunumo vivis 16 048 personoj. En la jaro 2000 temis pri 17 785, do temis pri kresko / malkresko je 2,08 %. En la jaro 2000 (INEGI) en la komunumo vivis 15 340 personoj, kiuj aĝis pli ol 5 jaroj. El tiuj 3 476 personoj parolis indiĝenan lingvon. Tio egalas al 22,66 % de la loĝantoj.

Eksteraj ligiloj
----------------

* Arkivigite je 2006-10-26 per la retarkivo Wayback Machine


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Vera SZABÓ** [sabo:], laŭ hungarlingve kutima nomordo **SZABÓ Vera** estis hungara skulptisto naskita en Kiskunfélegyháza la 22-an de novembro 1890 kaj mortinta en Kluĵo, 23-an de julio 1966.

Kariero
-------

Szabó Vera studis inter 1916-1924 en la Artistkolonio (Nagybánya), ŝiaj majstroj estis János Thorma kaj István Réti. En 1925 ŝi studvojaĝis en Italio (Florenco, Padovo, Romo). De 1917 ŝi vivis en Koloĵvaro, kie ŝi faris portretojn ekzemple pri Zsigmond Móricz, Aladár Kuncz, Jenő Janovics. Ŝi kreis ankaŭ skulptaĵokarikaturojn (Endre Szász (ĵurnalisto), Sándor Hunyady, Ernő Ligeti) kaj tombomonumentojn en Tombejo de Házsongárd (István Szentgyörgyi (aktoro), István Láday). Unu el ŝiaj verkoj estis busto pri Maksim Gorkij.

Fontoj
------

* Artportal.hu Arkivigite je 2012-02-06 per la retarkivo Wayback Machine



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.


|  |  |
| --- | --- |
| Bibliotekoj | * PeEnEo: 386253
 |
**Fortanete** [fortaNEte] estas vilaĝo kaj municipo de la provinco Teruelo (nordorienta Hispanio), nome en la sudo de la orienta komarko *Maestrazgo*, kies administracia ĉefurbo estas Cantavieja.

Geografio
---------

Alirejo.
Ĝi estas je 72 km de Teruelo, provinca ĉefurbo, sur 1353 msm de altitudo, kio rezultas en malvarma klimato.​ La ampleksa municipa teritorio estas en la sudo de la komarko en kiu ĝi limas kun kvar aliaj samkomarkaj municipoj kaj ĝenerale norde kun Pitarque kaj Cañada de Benatanduz, oriente kun Cantavieja, sude kun Mosqueruela kaj Valdelinares kaj okcidente kun Villarroya de los Pinares. La loko estas en la Iberia Sistemo.

Historio
--------

Estas restaĵoj de Paleolitiko kaj de Bronzepoko. Krome estas setlejo de iberoj, okupita ankaŭ en epoko de romianoj.

La konkero fare de kristanoj okazis en la 12-a jarcento kaj ĝi estis donita al la Ordeno de Sankta Johano en 1202 fare de Pedro la 2-a de Aragono. Prospero okazis inter la 16-a kaj 17-a jarcentoj kiam oni konstruis ekstermurege.

La historio de la loko dum la karlismaj militoj estis ligita al la apuda Cantavieja kie estis ĉefurbo de karlistoj. Fine de la 19-a jarcento, Fortanete atingis pinton de 1 700 loĝantoj. Dum la Hispana Enlanda Milito estis militfronto en Majo 1938. Poste venis malfacila postmilito, agado de kontraŭfrankisma gerilo kaj rura elmigrado. Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Fortanete kie oni malaltiĝis el 1 570 loĝantoj en 1900 ĝis nunaj 200 loĝantoj laŭlonge de la jarcento.

Aktualo
-------

Folklora stango.
Bazo de ekonomio nun estas malmulta agrikulturo kaj ĉefe brutobredado (ŝafoj kaj porkoj) kaj sekva nutrindustrio. Nune gravas ankaŭ kultura kaj rura turismo. Inter vidindaĵoj menciindas la urba kerno mem, la gotik-baroka preĝejo kun platereska pordego, pilgrimermitejo-sanktejo, du ermitejoj, krucmonumentoj, turo el iama templana kastelo, triarka urbodomo, Pordego de Sankta Paŭlo el iama murego, diversaj blazondomoj, inter kiuj elstaras la Domo Blinque kun eksterordinara portiko de unusola kolono, kaj aliaj antikvaj konstruaĵoj. Piedirado kaj biciklado tra naturaj lokoj altiras vizitantojn.

Vidu ankaŭ
----------

* Municipoj de la provinco Teruelo

Notoj
-----

Eksteraj ligiloj
----------------


|  |  |
| --- | --- |
| Bibliotekoj | * PeEnEo: 801751
* VIAF: 316736288
 |
| Matematikaj funkcioj |
| --- |
| Fonta aro, Cela aro; Bildo, Malbildo; Bildaro, Argumentaro |
| Fundamentaj funkcioj |
| **Algebraj funkcioj**:  konstanta • lineara • kvadrata • polinoma • racionala • Transformo de Möbius 

---

 **Aliaj funkcioj**: trigonometriaj • inversa trigonometria • hiperbola • eksponenta • logaritma • potenca |
| Specialaj funkcioj |
| erara • β • Γ • ζ • η • W de Lambert • de Bessel |
| Nombroteoriaj funkcioj: |
| τ • σ • de Möbius • φ • π • λ |
| Ecoj: |
| totaleco kaj parteco • pareco kaj malpareco • monotoneco • bariteco • periodeco • disĵeteco • surĵeteco • dissurĵeteco 

---

 kontinueco • derivaĵeco • integralebleco |

En matematiko, la **identa funkcio** estas funkcio, kiu ĵetas ĉiun elementon de iu aro al ĝi mem.

*Formale:* Por ajna aro *A*, la **identa funkcio** sur *A*, nomata {\displaystyle \mathrm {id} } aŭ {\displaystyle \mathrm {id} \_{A}}, estas la funkcio {\displaystyle \mathrm {id} :A\rightarrow A} tia, ke {\displaystyle \mathrm {id} (x)=x} por ĉiu *x* en *A*.

La identa funkcio estas dissurĵeto kaj estas sia propra inverso:

{\displaystyle (\mathrm {id} \_{A})^{-1}=\mathrm {id} \_{A}}
Ĝi estas neŭtrala elemento rilate al la operacio de funkcia komponado: Por ajna funkcio {\displaystyle f:A\rightarrow B} validas:

{\displaystyle f\circ \mathrm {id} \_{A}=\mathrm {id} \_{B}\circ f=f}
Alivorte, {\displaystyle \mathrm {id} \_{A}} estas neŭtrala elemento de la monoido de ĉiuj funkcioj de *A* al *A* kun la operacio de funkcia komponado, kaj ankaŭ en la grupo de ĉiuj dissurĵetoj de *A* al *A*, la simetria grupo {\displaystyle \mathrm {Sym} (A)}.
La **Fortikaĵo Jesuo** estas fortikaĵo portugala situanta en Mombasa (Kenjo), kiu estis konstruita en 1593 laŭ ordono de la reĝo Filipo la 2-a de Hispanio kaj 1-a de Portugalio, situanta en la insulo Mombasa por protekti la antikvan havenon. De supra vidaĵo ĝi similas al homa formo kaj pro tio ricevis la nomon *Jesuo*.

Inter 1631 kaj 1875 la fortikaĵo estis gajnita kaj perdita en naŭ fojoj disputante la regon sur Mombasa. Ĝi estis deklarita hsitoria monumento en 1958. Hodiaŭ ĝi gastigas muzeon.

La fortikaĵo estis dizajnita de la itala arkitekto Giovanni Battista Cairatti. ĝi estis la unua eŭropstila fortreso konstruita ekster Eŭropo, dizajnita por elteni la pafadon de kanonoj. Hodiaŭ ĝi estas unu el la plej bonaj ekzemploj de la militista portugala arkitekturo de la 16-a jarcento, kiu estis influita de la araboj de Omano kaj la britoj. En 2011, la fortikaĵo estis aldonita al la listo de Monda heredaĵo de Unesko.

* Kategorio Fortikaĵo Jesuo en la Vikimedia Komunejo (Multrimedaj datumoj)
Burgo Heldrungen en 2006
La eksa **Akvokastelo Heldrungen** troviĝas en Heldrungen, Germanio, estante nuntempe junulargastejo. Famegas tie la t.n. *Müntzer-turo*.

Historio
--------

Ĉi tie disde nordueste bone videblas ke temas pri akvokastelo
La kastelon konstruigis dum la unuaj jardekoj de la 16-a jarcento la grafo Ernesto la 2-a de Mansfeld por anstataŭigi mezepokan akvoburgon. De la iamaj kvar aloj de la malfrugotia komplekso konservitis ankoraŭ tri. Deponejkonstruaĵo kaj partoj de la antaŭaj remparoj ankaŭ datumas de la 16-a jarcento.

La fondintoj de la pli malnova burgo, kiu devis cedi ĉe la kastelokonstruo, estis la nobelliberaj senjoroj de Heldrungen (12-a jarcento). La komence modestega konstruaĵo nur poste iĝis ŝtona. Ĝiaj du turoj de longe videblis. En la jaro 1412 ties dinastio pereis post multaj generacioj. Posteuloj iĝis la grafoj de Hornstein, de kiuj finfine la grafo Ernesto la 2-a de Mansfeld akiris la tuton. La plurfoja posedoŝanĝo estas ŝajne la kialo ke unu turo - monumento gravega malfruromanika de la frua burgo - ne detruitis. Kiel simbolo de potenco kaj neinterrompita regadorajto la 20 metrojn alta turo enkorpigitis intence en la modernan ensemblon kastelan. Tio faritis malgraŭ tiel iĝonta nereguleco de la komplekso. Konata citadelkomandanto estis Alexander Haubold Marschall von Bieberstein.

Müntzer-turo
------------

Nur en 1805 la turo plimalaltigitis pro sekurecaj kialoj kaj unuigitis rekte kun la suda alo per komuna tegmento. La sama turo konsideritis, ekde la 19-a jarcento almenaŭ, la loko kie la ribelulo Thomas Müntzer estis en mallibereco post la Batalo de Frankenhausen (15-a de majo 1525). Poste li transdonitis al la mühlhausen-anoj je mortpunapliko.

La 800 jarojn aĝa "Müntzer-turo" tiel kombinas simbole la diversajn historiajn epokojn de la burgo respektive kastelo. La kastelo estas cetere la ununura komplete konserviĝinta akvokastelo laŭ franca konstrustilo en nuntempa Germanlando. Eta kabineto muzea pluse informas pri la ĉiutaga vivo en la mezepoko.

Eksteraj ligiloj
----------------

* Kategorio Fortikaĵo Heldrungen en la Vikimedia Komunejo (Multrimedaj datumoj)

* Fruaj statoj Arkivigite je 2016-03-04 per la retarkivo Wayback Machine
* Rondspektadopanoramo
* Hejmpaĝo reklama junulargasteja Arkivigite je 2016-01-14 per la retarkivo Wayback Machine
* Fejsbukaj paĝoj
|  |  |
| --- | --- |
|  | Por aliaj signifoj, bv. rigardi la apartigilan paĝon: Barca |

**Barca** [BARka] estas municipo de Hispanio, en la regiono Kastilio kaj Leono, provinco Sorio kaj komarko *Komarko de Almazán* en la sudcentro de la provinco.

Geografio
---------

*Komarko de Almazán* en la sudcentro de la provinco Sorio.
Loko de Barca en la provinco Sorio.
Ĝia municipa teritorio okupas totalan areon de 45,05 km² kaj laŭ la demografia informo de la municipa censo fare de la INE en 2021, ĝi havis 108 loĝantojn. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte perdis 500 loĝantojn el la 1940-aj jaroj. 

Ĝi distas 54 km de Sorio, provinca ĉefurbo. Ĝi enhavas la loĝlokojn Barca kaj Ciadueña. En la teritorio inkludite en la Reto Natura 2000 estas Loko de Komunuma Intereso konata kiel *Riberas del Río Duero y afluentes*, okupanta 43 hektarojn, nome 1 % de la teritorio.​

Historio
--------

La areo apartenis unue al la Regno Kastilio. En Mezepoko okazis reloĝado fine de la 10-a jarcento.

Meze de la 19-a jarcento la teritorio de la municipo pliiĝis ĉar ĝi aligis Ciadueña. 

La loĝloko havis aliron al fervojo el 1895 ĝis 1985.

Aktualo
-------

Tradiciaj enspezofontoj estis agrikulturo (cerealoj), forstado kaj brutobredado (ŝafoj kaj bovoj). Lastatempe funkciado de servoj plej ekgravis, kune kun kultura kaj rura turismo, piedirado tra naturaj lokoj. Inter vidindaĵoj estas la preĝejo, pilorio (kiu aperas en la municipa blazono) kaj etnografia muzeo.

Vidu ankaŭ
----------

* Municipoj de provinco Sorio

Notoj
-----

Bibliografio
------------

|  |  |  |
| --- | --- | --- |
| 

| v • d • rRegiono de Almazán |
| --- |
| Adradas• Alentisque• Almazán• Arenillas• Barca• Barcones• Berlanga de Duero• Borjabad• Caltojar• Centenera de Andaluz• Coscurita• Escobosa de Almazán• Frechilla de Almazán• La Riba de Escalote• Maján• Matamala de Almazán• Momblona• Morón de Almazán• Nepas• Nolay• Rello• Soliedra• Taroda• Velamazán• Velilla de los Ajos• Viana de Duero |

 |


|  |  |
| --- | --- |
| Bibliotekoj | * PeEnEo: 218587
* VIAF: 2383155769087127880008
 |
**Tytus Babczyński** (naskiĝis la 4-an de januaro 1830 en Varsovio, mortis junie 1910) – pola matematikisto kaj fizikisto.

Vivo kaj verkado
----------------

Tytus Babczyński finis Lernejon de Belartoj en Varsovio, poste studis fizikon kaj matematikon. En 1872 doktoriĝis en Peterburga Universitato.
En la jaroj 1857–1862 estis profesoro de supera matematiko kaj mekaniko en la Lernejo de Belartoj en Varsovio, poste en la jaroj 1862–1868 en Ĉef-Lernejo, kaj fine en Varsovia Universitato (1862–1887). Li verkis laboraĵon "O zjawiskach indukcji" (Pri fenomenoj de indukto), kiu estis premiita per ora medalo en Peterburga Universitato, kaj ankaŭ "Lekciojn de supera algebro, de diferenciala kalkulo kaj de la integrala", "Eknondukon al supera dinamiko" kaj "Multiplik-manieron de simetriaj funkcioj kaj de la algebraj kun racionalaj nombroj".

Bibliografio
------------

* Adam Moraczewski, en: Polski Słownik Biograficzny (Pola Biografia Vortaro), 1-a volumo, Polska Akademia Umiejętności (Pola Akademio de Scipovoj) – Skład Główny w Księgarniach Gebethnera i Wolffa, Krakovo, 1935, p. 192.

* Kategorio Tytus Babczyński en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 578059
* GND: 1053536968
* VIAF: 266322658
* ISNI: 0000 0003 8268 9296
 |
***First Man: The Life of Neil A. Armstrong*** (Unua homo: la vivo de Neil A. Armstrong) estas la oficiala biografio de Neil Armstrong, nome la kosmonaŭto kiu iĝis la unua homo kiu piediris sur la Luno la 20an de Julio, 1969. Verkita de James R. Hansen, ĝi estis publikigita en 2005 fare de la eldonejo Simon & Schuster. La libro priskribas la partoprenon de Armstrong en la kosmopolitiko de Usono, kiu finis per la katastrofa misio de Apollo 11, ankaŭ detalante sian personan vivon kaj edukadon.

La libro estis akceptita varme el kelkaj individuoj asociaj kun astronomio kaj la disvastigo de la kosmoflugo. Ekzemploj estis la usona gravulo de amaskomunikiloj Walter Cronkite kaj angla intelektulo Patrick Moore.

Vidu ankaŭ
----------

* Kosmoflugo

Referencoj
----------

1. 1 2   "James R. Hansen". Auburn University - Auburn.edu.  Alirita la 13an de Majo 2017.
2. 1 2

Eksteraj ligiloj
----------------

* *The First Man on the Moon: Why Neil Armstrong?* prezento de James R. Hansen (video, 88m 19s)
* Amazon.com Page


|  |  |
| --- | --- |
| Bibliotekoj | * PeEnEo: 585836
 |
**Andor Kallivoda,** laŭ hungarlingve kutima nomordo (kaj pli komplete) **Kallivoda Andor Zsigmond** estis hungara inĝeniero.

Andor Kallivoda  naskiĝis la 21-an de aŭgusto 1866 en Újszász, li mortis la 11-an de januaro 1936 en Kecskemét.

Biografio
---------

Andor Kallivoda akiris diplomon en Akademio de Selmec en 1890. Post siaj studoj li laboris komence en Aranyosmarót, poste en Nagyatád. Inter 1896 kaj 1915 li faris laborojn en Szabadka, poste en Beszterce. Lia lasta stacio estis en Kecskemét, kie li kreis projekton pri arbarigo de la Granda Hungara Ebenaĵo. Tiutempe li estis nomumita ministeria konsilisto. En 1925 li pensiuliĝis. Li havis edzinon ekde 1895, kiu naskis 3 gefilojn.

Elektitaj kontribuoj
--------------------

* *A királyhalmi m. kir. erdőőri szakiskola és külső kísérleti állomás tanulmányi erdejének, valamint Szabadka és Szeged városok erdőbirtokának leírása* (1914) - kunverkinto
* *Az akác néhány rendellenes fejlődési alakja* (1906)

Fontoj
------

* hungarlingva biografio (la koncerna teksto estas legebla en la 74-a paĝo)
* hungarlingva biografio kun foto
* 


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Andor Juhász** [juhAs], laŭ hungarlingve kutima nomordo **Juhász Andor** estis hungara juĝisto, instruisto.

Andor Juhász naskiĝis la 17-an de septembro 1864 en Kassa (Hungara reĝlando, Aŭstra Imperio, nuntempa Košice en Slovakio), li mortis la 25-an de septembro 1941 en Budapeŝto (Hungara reĝlando) (ekzistas ankaŭ aliaj datenoj laŭ aliaj fontoj).

Biografio
---------

Andor Juhász maturiĝis en premonstrata gimnazio en sia naskiĝurbo en 1882, poste li studis juron en Reĝa Jura Akademio (Kassa), fine li akiris diplomon en Reĝa Universitato Budapeŝto. Li komencis praktiki juron en la advokata ateliero de sia patro en Kassa. Ekde 1886 li laboris en juĝejo de la sama urbo, post 2 jaroj li estis subnotario. En 1890 li atingis la rangon norio en Miskolc, en la sekva jaro distrikta subjuĝisto, en 1895 juĝisto de Kassa. Ekde 1911 li estis juĝisto jam en Budapeŝto, inter 1925 kaj 1934 li estis estro de la plej supera juĝejo, poste li pensiuliĝis. Li estis senatano inter 1916-1918 kaj 1927-1940. Li havis edzinon.

Elektitaj kontribuoj
--------------------

* *Beszédei* (1935)

Memorigiloj
-----------

* premio prenis la nomon *Juhász Andor*

Fontoj
------

* hungarlingva biografio kun foto
* hungarlingva biografio kun foto Arkivigite je 2021-04-23 per la retarkivo Wayback Machine
* hungarlingva biografio kun foto
* hungarlingva biografio[*rompita ligilo*]

Referencoj
----------

1. ↑
2. ↑

* Kategorio Andor Juhász en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 700765
* VIAF: 161390210
* ISNI: 0000 0001 1110 9333
 |
Centra sidejo de Cajasol kaj nun de la aktuala fondaĵo, en Sevilo.
La ***Fundación Cajasol*** estas hispana fondaĵo kun sidejo en Sevilo, Andaluzio, cele al la disvolvigo de sociala bonfaro kaj la administrado kaj ekspluatado de la kultura heredo posedata. Ties agomedio estas precipe la regiono Andaluzio, disponas de delegitaj sidejoj en la urboj Onubo, Kadizo, Jerez de la Frontera kaj Kordovo kaj havas kvar agofakojn: nome sociala agado, kultura agado, entreprenemo kaj formado.

La fondaĵo estas heredo de la ŝparkaso *Monte de Piedad y Caja de Ahorros San Fernando de Guadalajara, Huelva, Jerez y Sevilla* (Cajasol), rezulto de la fuzio de la ŝparkasoj *El Monte* kaj *Caja San Fernando* en 2007.

En 2010, ĝi integrigis sian financan negocadon kun tiuj de ŝparkasoj Caja Navarra, CajaCanarias kaj Caja de Burgos en la SIP (fuzisistemo) Banca Cívica, kiu siavice estis absorbita de CaixaBank la 3an de aŭgusto 2012. Kiel konsekvenco de la perdo de sia financa negocado, Cajasol devis iĝi fondaĵo.

Referencoj
----------

1. ↑  «¿Qué es la Fundación Cajasol?».
2. ↑  «El Monte y Caja San Fernando se fusionan y se convierten en la novena caja española». El País. 29a de septembro 2006.
3. ↑   Luis Barbero kaj Alejandro Bolaños (1a de decembro 2006). «Las asambleas de El Monte y San Fernando aprueban su fusión en Cajasol por unanimidad». El País.
4. ↑   Juan Méndez (19a de majo 2007). «Cajasol cierra su proceso de fusión». El País.
5. ↑  CaixaBank culmina la absorción de Banca Cívica


* *En tiu ĉi artikolo estas uzita traduko de teksto el la artikolo Fundación Cajasol en la hispana Vikipedio.*
**Fischingen** estas komunumo en la distrikto Münchwilen de Kantono Turgovio, Svislando. Ĝi havis 2 569 loĝantojn je la 31-a de decembro 2007.

Geografio
---------

Fischingen estas la plej suda komunumo de Kantono Turgovio. Ĝi situas en Murgvalo en montara regiono norde de la zurika monto Hörnli. En Fischingen fontas *Aubach*, kiu estas unu el la fontriveroj de la rivero Murgo, kiu trafluas la komunumon de sudo al nordo. La komunumo konsistas el la vilaĝoj Au, Dussnang, Fischingen, Oberwangen kaj Tannegg. La komunumo limas nur en nordo al Turgovio, en sudokcidento ĝi limas al Kantono Zuriko kaj en sudoriento al Kantono Sankt-Galo.

Najbaraj komunumoj
------------------

La komunumo Fischingen limas en sudokcidento al Sternenberg (Kantono Zuriko), en okcidento al Wila kaj Turbenthal (ambaŭ Kantono Zuriko), en nordokcidento al Bichelsee-Balterswil, en nordo al Eschlikon, en nordoriento al Sirnach, en okcidento al Mosnang (Kantono Sankt-Galo), kaj en sudo al Kirchberg (Kantono Sankt-Galo).

Kastelruino Tanegg
Monaĥejo Fischingen

Kastelruino Tannegg
-------------------

En okcidento de Fischingen troviĝas la ruino de la kastelo Tannegg, kiu estis laŭ la legendo konstruita de la episkopo *Henriko de Tann*. Ĝi estis detruita en la jaro 1407 de la apencelanoj. Hodiaŭ videblas nur ankoraŭ la restaĵoj de ĝia turo.

Monaĥejo Fischingen
-------------------

La benediktana Monaĥejo Fischingen estis fondita en la jaro 1138 de la episkopo de Konstanco, kiel propra episkopa monaĥejo. Ĝi servis kiel rifuĝejo por pilgrimantoj sur la vojo de Konstanco al Einsiedeln. La 27-an de junio 1848 la monaĥejo estis fermita de la Granda Konsilio de Turgovio.

Trafiko
-------

Fischingen atigneblas per poŝtaŭto ek de Wil SG kaj Sirnach.

Historio
--------

La unua dokumenta mencio de Fischingen datiĝas el la jaro 1259 kiel *Piscina*. Jam en la jaro 754 estis menciita Dussnang kiel *Tuzzinwang* kaj Oberwangen kiel *Wangas*.

La hodiaŭa politika komunumo Fischingen estighis la 1-an de januaro 1972 per la kunigo de la antaŭaj lokomunumoj Au, Dussnang, Fischingen, Oberwangen kaj Tannegg.

Vidu ankaŭ
----------

* Aliaj lokoj kun la nomo Fischingen

* Kategorio Fischingen TG en la Vikimedia Komunejo (Multrimedaj datumoj)

Eksteraj ligiloj
----------------

* Oficiala retejo de la komunumo Fischingen
* Fischingen en la Historia Leksikono de Svislando
* Au en la Historia Leksikono de Svislando
* Dussnang en la Historia Leksikono de Svislando
* Oberwangen en la Historia Leksikono de Svislando

|  |  |  |  |
| --- | --- | --- | --- |
| 

| v • d • rKomunumoj de la distrikto Münchwilen |
| --- |
| Aadorf • Bettwiesen • Bichelsee-Balterswil • Braunau • Eschlikon • Fischingen • Lommis • **Münchwilen** • Rickenbach • Sirnach • Tobel-Tägerschen • Wängi • Wilen |  |

 |
**Henry Morrison Flagler** (naskiĝis la 2-an de januaro 1830 en Hopewell, Novjorkio; mortis la 20-an de majo 1913 en West Palm Beach, Florido) estis usona pionira entreprenisto pri nafto kaj pri fervojaj linioj. Li estis posedinto de fervoja kompanio kaj konstuigis fervojan linion ĉe la orienta marbordo de Florido, kiun li ekipigis per luksaj fervojaj hoteloj. Antaŭe li estis aĉetinta multajn marbordajn areojn tie - post la konstruo de la fervojo kaj la ekesto de turisma infrastrukturo ili tre gajnis je valoro, kaj Flagler povis profitege vendi ilin.

La bazo de la riĉeco de Flagler tamen estis la industrio de karbo, ŝtalo kaj nafto. La 10-an de januaro 1870 ekestis la kompanio Standard Oil, kies akciojn komence posedis li kaj John Davison Rockefeller, ties frato William Rockefeller, Henry Morrison Flagler, Samuel Andrew kaj Stephen V. Harkness. La engaĝiĝo de Flagler krei turisman infrastrukturon ĉe la orienta marbordo de Florido komenciĝis en 1855 - pli-malpli samtempe kiam *Henry Bradley Plant* simile aktiviĝis ankaŭ pri la okcidenta marbordo de Florido.

* Henry Morrison Flagler en la Vikimedia Komunejo (Multrimedaj datumoj)
* Kategorio Henry Morrison Flagler en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 372113
* GND: 118956752
* LCCN: n85171220
* VIAF: 25402146
* ISNI: 0000 0001 2209 5379
* SUDOC: 112576877
* ULAN: 500259690
 |
**Eksponperiodo** (aŭ laŭ ReVo: **tempo de impreso**) estas periodo da tempo, dum kiu obturatoro estas malfermita por lumo por ekspono de foto. Do lumsensa materialo dum ĉi tiu periodo estas sub kontinua ago de la lumo.

Se kvanto de la lumo dum eksponperiodo estas varia do estas plena eksponperiodo kaj efika eksponperiodo. La efika ĉiam estas ne pli granda ol la plena.

**Plena eksponperiodo** estas periodo ekde komenco de malfermo de la obturatoro ĝis fino de la fermo.

**Efika eksponperiodo** estas eksponperiodo, kiu devus esti por fari la saman fotan efekton, se kvanto de la lumo estus la sama dum la tuta eksponperiodo kaj egala al ĝia maksimuma reala valoro.Se la variado de kvanto de la lumo estas pro specialaĵo de la obturatoro, oni difinas rendimenton de la obturatoro kiel rilatumo de la efika eksponperiodo kaj la plena eksponperiodo. Kutime por la sama obturatoro ĝia rendimento estas des pli granda ju pli granda estas la eksponperiodo kaj ju malpli granda estas la relativa truo.

  

* Eksponperiodo (fotado) en la Vikimedia Komunejo (Multrimedaj datumoj)
* Kategorio Eksponperiodo (fotado) en la Vikimedia Komunejo (Multrimedaj datumoj)
Indianoj farante fumsignalojn (pentraĵo de Frederic Remington)
**Fumsignalo** estas komunikilo per nuboj da fumo. Ĝi estas uzebla sur grandaj distancoj. Malvolvis ĝin ĉefe la Indianoj kaj Ĉinoj. Sed ankaŭ en Eŭropo ekesto de fajro markis avertojn pri malproksimado de malamikoj ekzemple dum mezepokaj invadoj, transmaraj atakoj ktp.

Oni faras fumsignalojn kovrante kaj malkovrante fajron per granda peco da tuko. Eblas (post ekzercado) regi la formon, grandon kaj ritmon de la fumnubojn. Ili estas observeblaj al granda malproksimeco.

Ĉinio
-----

La gardistoj de la Granda Ĉina Muro avertis de malamika atako per fumo de fajroj en kiuj ili almetis fekaĵojn de lupo. Tiel, kaj helpe de relajsoj, mesaĝo povis esti sendita al pluraj centoj da kilometroj en kelkaj horoj.

Ameriko
-------

Ĉiu indiana tribo havis sian propran fum-kodon. La situo de la fajro portis mesaĝon: se la fumo supreniris el la mezo de deklivo de monto aŭ holmo, signis ke ĉiu estis bone; se ĝi supreniris el la kulmino de monto, ĝi signis danĝeron.

En Sudameriko, la Jahganoj uzis fumsignalojn, ekzemple por signali grundatan balenon kies viando estu partigota inter pluraj triboj.

Eŭropo
------

La Romkatolika Eklezio tradicie signas per fumoj la rezulton de la balotado de la kardinalo. Blanka fumo anoncas la elekton de nova papo.

Notoj kaj referencoj
--------------------

1. ↑  france El "Historio de la ĉinaj poŝtmarkoj" Arkivigite je 2010-02-06 per la retarkivo Wayback Machine
**Bratonci**, hungare **Murabaráti** estas malgranda vilaĝo en Slovenio, en provinco **Prekmurje**, en statistika regiono **Pomurska**, en municipo de Beltinci.

Municipo Beltinci en Slovenio, kie troviĝas Bratonci

Bazaj informoj
--------------

* Areo: 3  km²
* Alto super marnivelo: 180 m
* Koordinatoj: 46° 37′ N 16° 13′ O﻿ / ﻿46.617 °N, 16.217 °O﻿ / 46.617; 16.217 (mapo)Koordinatoj: 46° 37′ N 16° 13′ O﻿ / ﻿46.617 °N, 16.217 °O﻿ / 46.617; 16.217 (mapo)
* Loĝantaro: 700
* Poŝtkodo: 9231
* Aŭtokodo:
* Telefonprefikso:

Situo
-----

La vilaĝo situas sur malebenaĵo, laŭ ĉefvojo Murska Sobota-Lendava, laŭ fervojo Murska Sobota-Ljutomer.

Historio
--------

Ĝis fine de la 1-a mondmilito la vilaĝo apartenis al Hungara reĝlando, al Zala (reĝa departemento), al distrikto de Lendva, poste al Reĝlando de serboj, kroatoj kaj slovenoj. Inter 1941-1945 Murabaráti denove apartenis al Hungario, ekde 1991 al Slovenio.

Vidindaĵo
---------

* Kategorio Bratonci en la Vikimedia Komunejo (Multrimedaj datumoj)
Fumarolo ĉe kratero Halema`uma`u
Fumarolo ĉe Námafjall, Islando
**Fumarolo** (el la latina *fumus*, fumo) estas malfermaĵo je planedkrusto, ofte proksime al vulkanoj, kiu elsendas vaporon kaj gasojn kiel ekzemple karbona dioksido, sulfura dioksido, klorida acido, kaj hidrogena sulfido. La vaporo kreiĝas kiam trovarmiĝinta akvo turniĝas en vaporon, dum ĝia premo falas elveninte el la grundo. Oni donas la nomon **solfataro**, de la itala *solfo*, sulfuro (tra la sicilia dialekto), al fumaroloj kiuj elsendas sulfurecajn gasojn.

Fumaroloj povas aperi laŭ malgrandaj fendetoj au longaj rokfendoj, en ĥaosaj grupoj aŭ kampoj, kaj surface de laftorentoj kaj dikaj deponaĵoj de piroklastaj fluoj. **Fumarolkampo** estas areo de varmaj akvofontoj kaj gaskanaloj kie magmo aŭ varmaj likvorokoj ĉe mallarĝa profundo liberigas gasojn aŭ interagas kun subtera akvo. De la perspektivo de subtera akvo, oni povus priskribi fumarolojn kiel varmaj akvofontoj kiuj forboligas sian tutan akvon antaŭ ol la akvo atingos la surfacon.

Bona ekzemplo de fumarolagado sur la Tero estas la fama Valo de Dek Mil Fumoj, kiu formiĝis dum la erupcio de 1912 de vulkano Novarupta en Alasko. Komence, estis miloj da fumaroloj en la malvarmiĝanta cindro el la erupcio, sed post kelke da tempo la plej granda parto el ili estingiĝis. Fumaroloj povas daŭri dum jardekoj aŭ jarcentoj se ili estas super persista varmofonto, aŭ malaperi de semajnoj al monatoj se ili okazas sur freŝa vulkana deponaĵo kiu rapide malvarmetiĝas. Ekzistas ankaŭ laŭtakse kvar mil fumaroloj ene de la limoj de Nacia Parko Yellowstone. Ĉirkau 2009, fumarolo malfermiĝis en Chair 3 ĉe skiferiejo Mammoth Mountain en Kalifornio. Oni starigis maŝan barilon kaj avertilon ĉirkaŭ la truo por averti skiantojn pri la danĝero.

Vidu ankaŭ
----------

* Gejsero

Eksteraj ligiloj
----------------

* Fumarolo en la Vikimedia Komunejo (Multrimedaj datumoj)
* Kategorio Fumarolo en la Vikimedia Komunejo (Multrimedaj datumoj)

* USGS Photo Glossary: Fumarole
* Sulfur Mining on Gunung Welirang Volcano
* An Astronomer's Life in San Pedro de Atacama, Chile
**Fischbach** estas komunumo en la distrikto Willisau en Kantono Lucerno, Svislando. Ĝi havis 716 loĝantojn je la 31-a de decembro 2008.

Geografio
---------

La komunumo Fischbach situas oriente de la rivero Rot, kiu estas la limo al Kantono Berno. Tra la vilaĝo fluas la rivereto Fischbach, alfluanto de Rot, de kiu la komunumo ricevis sian nomon. Krom al ĉefvilaĝo Fischbach al la komunumo apartenas la vilaĝetoj Leimbütz kaj Schönenthül, kaj krome la setlejoj Tschäggle, Hübli, Färnere, Schwandmatt, Schlämpe, Under Reiferswil, Wildberg, Rütmatt kaj Mettmenegg.

La komunuma teritorio etendiĝas sura areo de 8,04 km², de kiuj 13,8% estas kovritaj de arbaro, 80,7% servas por agrikulturo kaj 5,3% por setlejoj.

Najbaraj komunumoj
------------------

La komunumo Fischbach limas en nordokcidento al Grossdietwil, en nordo al Ebersecken, en
nordoriento al eksklavo de Grossdietwil kaj al la eksklavo Lingi de Ebersecken, en oriento al Zell, en sudo al Ufhusen, kaj en okcidento al Gondiswil en Kantono Berno.

Trafiko
-------

La komunumo estas konektita al la publika trafikreto per la poŝtaŭtolinio de Zell tra Altbüron al St. Urban.

La plej proksima alveturejo al la svisa aŭtovojo A2 situas 12 kilometrojn nordoriente en Dagmersellen.

Historio
--------

La unua dokumenta mencio de Fischbach datiĝas el la jaro 1224 kiel *Viscebach*.

Dum mezepoko la vilaĝo Fischbach apartenis al la Senjoro *Rudolf von Balm*, kies havaĵo en la jaro 1308 fariĝis posedaĵo de la Habsburgoj, ĉar Rudolf von Balm estis inter la murdisto de imperiestro Alberto la 1-a. La vilaĝo sub la Habsburgoj apartenis al la Grafejo Willisau, kiun en la jaro 1407 akiris la urbo Lucerno. La antaŭa habsburga grafejo tiam estis ĝis la Helveta Revolucio en la jaro 1798 lucerna voktejo. Post la fino de la Helveta Revolucio en la jaro 1803 Fischbach fariĝis komunumo de la distrikto Willisau en Kantono Lucerno.

Vidu ankaŭ
----------

* Aliaj lokoj kun la nomo Fischbach

Eksteraj ligiloj
----------------

* Oficiala retejo de la komunumo Fischbach
* Profilo de Fischbach en la retejo de Kantono Lucerno
* Fischbach en la Historia Leksikono de Svislando

* Kategorio Fischbach LU en la Vikimedia Komunejo (Multrimedaj datumoj)

Bildoj
------

* Rigardo al la setlejoj Hübli kaj TschäggleRigardo al la setlejoj Hübli kaj Tschäggle
* Restoracio Krone FischbachRestoracio Krone Fischbach
* Kapelo Sankt AsperKapelo Sankt Asper
* Vilaĝeniro, venante de GrossdietwilVilaĝeniro, venante de Grossdietwil

  


|  |  |  |  |
| --- | --- | --- | --- |
| 

| v • d • rKomunumoj de la distrikto Willisau |
| --- |
| Alberswil • Altbüron • Altishofen • Dagmersellen • Ebersecken • Egolzwil • Ettiswil • Fischbach • Gettnau • Grossdietwil • Hergiswil ĉe Willisau • Luthern • Menznau • Nebikon • Ohmstal • Pfaffnau • Reiden • Roggliswil • Schötz • Ufhusen • Wauwil • Wikon • **Willisau** • Zell |  |

 |
En la ekonomiko, **Eksporto** estas ĝenerala termino de la transigitaj varoj kaj servoj transportataj de aparta lando al aliaj landoj. Eksporto estas ankaŭ la ago translokigi varojn kaj servojn eksterlanden al aliaj landoj.

Eksportaĵoj ekzistis ekde la krepusko de historio kun la celo translokigi varojn de la loko de sia produktado ĝis la loko kie ili estas postulataj, kaj fiksaj itineroj, kiuj estis uzitaj por translokigi certajn varojn, estis nomitaj komercvojoj , ekzemple: la Silka Vojo kaj la Sukcena Vojo. Kun la evoluo de la landoj ankaŭ disvolviĝis imposta sistemo, kiu reguligas la eksportadon de varoj. En la moderna epoko eksporto postulas malsamajn specojn de kontraktoj, vendokontrakto, asekurkontrakto, transportkontrakto kaj pagkontrakto.

Eksportaĵoj povas esti segmentitaj laŭ la diversaj varoj kaj servoj kaj povas esti segmentitaj laŭ la transportrimedo uzata por plenumi ĝin aŭ laŭ ĝiaj cellokoj.

Famaj eksportindustrioj estas:

* Industriaj eksportoj.
* Agrikulturaj eksportoj.
* Defendaj, armilaj, eksportoj.
* Eksportado de programaro kaj intelekta propraĵo.
* Eksportservoj.
* Eksportoj de laborforto.
* Eksportado de krudaĵoj.

Eksportaĵoj havas gravan efikon al la pagobilanco de eksportantaj kaj importantaj landoj kaj iliaj valutrezervoj.

Oni helpas la eksporton per intence malfortaj valutoj (ekz. la valutpolicio de Ĉinio al la kurzo de sia nacivaluto, la yuan) por helpi la nacian ekonomion. La tro fortaj valutoj malhelpas la eksporton, ĉar taksas la eksportendan varon relative multekosta. Eksportaĵoj havas respondan efikon ankaŭ sur la labormerkato. Pro ĉi tiuj kialoj modernaj ŝtatoj reguligas la kampon en leĝoj kaj regularoj pro zorgo pri siaj interesoj kaj por malhelpi inundojn.

Eksportoj kaj importadoj estas influitaj de multaj faktoroj, inkluzive de produktadkapablo, komercaj interkonsentoj kun aliaj landoj, doganoj kaj doganunio, disponeblaj transportiloj kaj pli. En la pasinteco, industriigitaj nacioj konstruis imperiojn por si mem kiel rimedo por sekurigi eksportmerkaton por siaj produktoj kaj industrivaroj. Nuntempe multaj landoj estas kunigitaj en internaciaj kadroj, ekzemple la eŭropa merkato, kiu protektas kompaniojn de landoj ene de la kadro kaj konstruas doganajn murojn al landoj ekster la kadro.

Elektronike
-----------

Eblas eksporti dosierojn en komputilaj programoj. Dosieroj eksporteblas ankaŭ al "USB-poŝmemorilo".

Vidu Ankaŭ
----------

* Importo
* Internacia komerco

* Ekstera komerco de Argentino

* Kategorio Eksporto en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 25202
* GND: 4016020-8
* LCCN: sh87004892
* BNF: 12011950x
* NKC: ph116717
 |
Koordinatoj: 49° 50′ 46″ N 18° 33′ 03″ O﻿ / ﻿49.84611 °N, 18.55083 °O﻿ / 49.84611; 18.55083 (mapo)

**Kastelo Ráj** situadis en antaŭe memstara municipo Ráj, kiu hodiaŭ kreas lokan parton de urbo Karviná, en Ĉeĥio. La nomo *Ráj* estas ĉeĥigita ofica nomo de la devena nomo **ROY**, kio en ĝusta traduko signifas "Reĝo".

Historio
--------

Origine renesancan kastelon lasis konstrui en la jaroj 1564–1571 princo Bedřich Kazimír Těšínský. La nove konstruita kastelo devis verŝajne anstataŭgi sidejon en Fryštát. En la 50-aj jaroj de la 18-a jarcento dum Mikuláš Taaf el Carlingford ĝi estis baroke alikonstruita. En la jaro 1863 trafis la turon fulmo, pro kio ĝi kaŭzis incendion de la kastelo; tiu estis sekve riparita. En la jaro 1899 akiris ĝin en sian posedaĵon familio de Larisch-Mönnich. Ĝi apartenis al ili ĝis la jaro 1945, kiam ekposedis ĝin kiel konfiskaĵon mineja kompanio OKM kaj vivis ĉi tie ministaj metilernantoj. Kiel leenejo ĝi funkciis ankaŭ en pli postaj jaroj – unue ĉi tie estis pola lernejo, pli poste Politika lernejo. Ekde la jaro 1955 funkciis en ĝi malsanulejo. Sed tiu devis en la jaro 1968 post trafalo de koridoro forlasi la kastelon kaj tiu tiel dezetiĝis. En la jaro 1976 ĝi forbrulis kaj ĉar neniu interesiĝis pri ĝi, ĝi estis en la jaro 1980 detruita.

Historio en fotoj
-----------------

* Kastelo Ráj vidata de sudoKastelo Ráj vidata de sudo
* Kastelo Ráj vidata de orientoKastelo Ráj vidata de oriento
* Kastelo Ráj vidata de nordoKastelo Ráj vidata de nordo
* Detruiĝanta kastelo Ráj fine de la 70-aj jaroj de la 20-a jarcentoDetruiĝanta kastelo Ráj fine de la 70-aj jaroj de la 20-a jarcento
* Devena stato de kastelaj kelojDevena stato de kastelaj keloj
* Ruinoj de kastela kelo en la jaro 2019Ruinoj de kastela kelo en la jaro 2019
* Ruinoj de kastela kelo en la jaro 2019Ruinoj de kastela kelo en la jaro 2019
* Ruinoj de kastela kelo en la jaro 2019Ruinoj de kastela kelo en la jaro 2019
* Ruinoj de konstruaĵo proksime de kasteloRuinoj de konstruaĵo proksime de kastelo
* Ruinoj de konstruaĵo proksime de kasteloRuinoj de konstruaĵo proksime de kastelo
* Ruinoj de konstruaĵo proksime de kasteloRuinoj de konstruaĵo proksime de kastelo

Eksteraj ligiloj
----------------

* Kastelo en zanikleobce.cz
* Kastelo en hrady.cz